Diari Oficial de la Generalitat Valenciana


Sumari del DOGV 9890, del 11-07-2024 (2024/6791)

RESOLUCIÓ de 5 de juliol de 2024, de la Direcció General de Formació Professional, per la qual es convoquen les subvencions per als programes formatius de qualificació bàsica de la Comunitat Valenciana per al curs 2024-2025.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9890

Data del DOGV
:   11-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6791

CVE
:   IUDJ-C-5294-4480

Data del document
:   05-07-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * formació professional
    * educació especial

L’Orde 73/2014, de 26 d’agost, de la Conselleria d’Educació, Cultura i Esport regula els programes formatius de qualificació bàsica a la Comunitat Valenciana.

De conformitat amb el que preveu l’article 17.1 de la Llei 38/2003, de 17 de novembre, general de subvencions, i els articles 164 i següents de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, s’aproven les bases reguladores de la concessió d’ajudes per a impartir programes formatius de qualificació bàsica mitjançant l’Orde 31/2022, de 13 de maig, de la Conselleria d’Educació, Cultura i Esport.

Segons l’article 12 del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació, correspon a la Direcció General de Formació Professional promoure el desenvolupament de la formació professional adequant-la a les necessitats socioproductives, amb la finalitat de donar resposta al teixit productiu de la Comunitat Valenciana i d’elevar els nivells d’ocupabilitat.

D’altra banda, en virtut de la facultat delegada per la base 18.1 de l’Orde 31/2022, resolc:

*Primer. Objectiu i àmbit aplicable*

1. Esta resolució té com a objecte convocar en règim de concurrència competitiva les subvencions destinades a ajudar a sufragar part dels gastos incorreguts en la impartició de programes formatius de qualificació bàsica de la Comunitat Valenciana per al curs 2024-2025, d’acord amb les bases reguladores aprovades mitjançant l’Orde 31/2022, de 13 de maig, de la Conselleria d’Educació, Cultura i Esport, per la qual s’aproven les bases reguladores de la concessió d’ajudes per a impartir programes formatius de qualificació bàsica (DOGV núm. 9344, de 20.05.2022).

2. Les subvencions que es convoquen mitjançant esta resolució s’aplicaran per a la realització de programes formatius de qualificació bàsica ordinaris i programes formatius de qualificació bàsica adaptats a persones amb necessitats educatives especials permanents, prèviament autoritzats.

*Segon. Entitats beneficiàries i requisits que han de complir*

1. Podran tindre la condició d’entitats beneficiàries els sol·licitants que s’establixen en la base 1.2 de l’Orde 31/2022, de 13 de maig.

2. Les entitats beneficiàries hauran de complir els requisits indicats en la base 3 de l’orde de bases.

Els ens locals hauran d’aportar la certificació d’estar al corrent en el compliment de l’obligació de rendició dels seus comptes anuals davant de la Sindicatura de Comptes, d’acord amb l’article 199.4 de la Llei 8/2010, de 23 de juny, de règim local de la Comunitat Valenciana. En cas de no aportar-la, l’obligació s’entendrà complida si l’entitat local figura en la certificació que publica la Sindicatura de Comptes en la seua pàgina web.

3. Les entitats se cenyiran al que s’establix en la base segona de l’orde de bases en matèria de compatibilitats.

*Tercer. Dotació pressupostària i import de la convocatòria*

1. Les ajudes convocades es financen amb càrrec a l’aplicació pressupostària O75940927 GE00000.422C00.4, línia de subvenció S0438, per un import global màxim de 3.800.000 euros, amb el desglossament següent per anualitats:

a) El 30 % de la subvenció s’anticiparà una vegada concedida la subvenció amb càrrec a l’exercici 2024 i per un import global màxim d’1.140.000 euros.

b) El 70 % restant de l’import de la subvenció s’entregarà després de la justificació, amb càrrec a l’exercici 2025 per un import global màxim de 2.660.000 euros.

2. L’import màxim corresponent a 2025 quedarà condicionat a l’existència de crèdit adequat i suficient en la corresponent llei de pressupostos de la Generalitat per a l’exercici esmentat.

3. Tenint en compte l’import global màxim de 3.800.000 €, la quantia mínima de la subvenció serà de 38.500 € per als programes de modalitat ordinària, de 40.500 € per als de modalitat adaptada i la màxima per a les dos modalitats de 50.000 €. La concessió d’ajudes es realitzarà per ordre de major a menor puntuació, d’acord ambls criteris de valoració establits en les bases, assignant a cada programa formatiu sol·licitat la quantia individual mínima establida, fins a esgotar el crèdit pressupostari assignat; en cas de no esgotar el crèdit disponible amb les quanties mínimes, l’excedent es prorratejarà entre tots els programes a subvencionar, amb el límit de 50.000 €.

*Quart. Condicions de la concessió*

1. Les subvencions que es convoquen preveuen les dos modalitats de programes formatius de qualificació bàsica, això és, tant l’ordinària com l’adaptada a persones amb necessitats educatives especials permanents.

2. Les entitats que participen en esta convocatòria presentaran tantes sol·licituds com programes formatius la subvenció dels quals sol·liciten. El nombre màxim de programes que pot sol·licitar cada entitat és de 6.

3. El nombre màxim de programes formatius per a subvencionar en còmput global és de 90.

4. Els programes formatius subvencionats estan subjectes al calendari que establisca l’Administració educativa a este efecte, i hauran de complir-lo, si bé se subvencionaran un total de 960 hores a l’efecte del càlcul de la subvenció i de la justificació posterior. Del total de les 960 hores un mínim de 80 i un màxim de 150 corresponen al mòdul professional de Formació en Centres de Treball.

5. L’obtenció concurrent de subvencions atorgades per altres administracions o ens públics o privats podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció, segons establix la base 15.1 de l’Orde 31/2022 de bases reguladores.

*Quint. Forma i terminis de presentació de les sol·licituds*

1. La tramitació i la presentació de sol·licitudses farà exclusivament per mitjans electrònics en la plataforma de tramitació de la GVA. Per a fer la tramitació electrònica, l’entitat sol·licitant pot utilitzar qualsevol dels certificats admesos per la seu electrònica de la Generalitat.

A més de fer-se directament, la tramitació electrònica es pot dur a terme mitjançant una persona representant autoritzada, identificada en el Sistema de Gestió de la Representació de l’Agència de Tecnologia i Certificació Electrònica de la Comunitat Valenciana.

2. El punt d’accés a la tramitació electrònica és <https://www.gva.es/inicio/procedimientos?id_proc=13150>

3. El termini de presentació de les sol·licituds serà de deu dies hàbils comptats des de l’endemà de la publicació d’esta resolució en el *Diari Oficial de la Generalitat Valenciana*.

4. Una vegada conclòs el termini de presentació de sol·licituds, no serà tinguda en compte cap sol·licitud ni cap modificació d’esta, ni cap aportació de documentació addicional.

Podran fer-se tantes sol·licituds com es vulga dins del termini de presentació. Es tindrà com a vàlida l’última sol·licitud presentada. En cap cas s’acceptaran sol·licituds presentades fora de termini o presentades per mitjans diferents dels establits en esta convocatòria.

Les notificacions en la instrucció del procediment es faran a l’adreça electrònica que figure en la sol·licitud presentada.

*Sext. Documentació que s’ha d’aportar amb la sol·licitud*

S’han d’aportar els documents normalitzats que s’indiquen a continuació, establits en les bases 7 i 8 de l’Orde 31/2022.

1. Domiciliació bancària, en cas de ser nou perceptor o per canvi del número de compte, que es tramitarà en<https://www.gva.es/va/inicio/procedimientos?id_proc=22157>

En cas que no hi haja variació en el compte bancari, perquè este ja consta en la Conselleria competent en matèria d’educació, haurà de fer-se referència expressa per escrit, en què s’indicarà el número de compte en què s’abonarà la subvenció.

2. Documentació complementària: els documents que s’indiquen a continuació, o, en general, els documents que hagen d’estar firmats o segellats (en cas que es requerisca), hauran de presentar-se en format PDF perquè siguen vàlids a l’efecte de la tramitació telemàtica.

a) En cas que l’entitat promotora siga una entitat territorial, haurà de presentar un certificat de l’acord adoptat per l’òrgan competent que autoritze la sol·licitud, i haurà d’acreditar estar al corrent en el compliment de l’obligació de rendició dels seus comptes anuals davant de la Sindicatura de Comptes, de conformitat amb la normativa aplicable i d’acord amb el que es preveu en l’article 199.4 de la Llei 8/2010, de 23 de juny, de règim local de la Comunitat Valenciana; respecte a l’acreditació d’estar al corrent davant de la Sindicatura de Comptes, en cas de no aportar-la, l’obligació s’entendrà complida si l’entitat local figura en la certificació que publica la Sindicatura de Comptes en la seua pàgina web, tal com s’arreplega en l’apartat 2.2 d’esta resolució de convocatòria.

b) Documentació acreditativa dels criteris de valoració complits en la data de sol·licitud de la subvenció, si és el cas, per a la seua baremació.

c) Amb la finalitat de complir amb la Llei 39/2015, d’1 d’octubre, del procediment administratiu comú de les administracions públiques, i seguint el que s’establix en la base sèptima de l’orde de bases, la sol·licitud de subvenció inclou:

– Declaració responsable subscrita per la persona sol·licitant en la qual manifesta davall la seua responsabilitat que no està incursa en les prohibicions per a obtindre la condició de beneficiària establides en l’article 13 de la Llei general de subvencions.

– Declaració responsable en què indique que no és deutora de la Generalitat per reintegrament de subvencions.

– Si és el cas, declaració d’altres subvencions sol·licitades o concedides per l’Administració relacionades amb el programa formatiu sol·licitat.

– Declaració responsable subscrita per la persona sol·licitant en la qual manifesta davall la seua responsabilitat que totes les dades i declaracions que figuren en la sol·licitud són certes, i que la persona sol·licitant es compromet a destinar l’import de la subvenció que sol·licita al compliment dels objectius i les activitats que fonamenten la concessió de la subvenció.

– Autorització per a la verificació telemàtica del compliment de les obligacions tributàries i amb la Seguretat Social per part de l’entitat sol·licitant.

En cas de no atorgar esta autorització, s’aportarà la documentació acreditativa de trobar-se al corrent de les obligacions esmentades.

3. Full d’autobaremació respecte als criteris establits en la base 10 de l’orde de bases (annex II).

4. La Inspecció d’Educació informarà la Direcció General de Formació Professional de qualsevol anomalia o irregularitat en el desenvolupament dels programes, tal com s’establix en l’apartat 5.1 de la Resolució de 3 d’abril de 2024, de la Direcció General de Formació Professional, per la qual s’autoritza o es renova l’autorització per a impartir programes formatius de qualificació bàsica en el curs 2024-2025.

*Sèptim. Terminis de resolució i notificació*

1. La Direcció General de Formació Professional resoldrà les sol·licituds de subvenció.

2. El termini màxim de resolució i notificació serà de tres mesos a comptar des de l’endemà de la publicació d’esta resolució en el *Diari Oficial de la Generalitat Valenciana*.

3. Les resolucions adoptades sobre les sol·licituds de subvenció posen fi a la via administrativa, i contra estes es podrà interposar potestativament recurs de reposició davant del conseller d’Educació, Universitats i Ocupació en el termini d’un mes a comptar des de l’endemà de ser publicades o notificades, de conformitat amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l’endemà de ser notificada o publicada la resolució, d’acord amb el que establixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.

*Octau. Criteris de valoració de les sol·licituds*

La valoració de les sol·licituds s’efectuarà d’acord amb els criteris que figuren en la base 10 de l’orde de bases, i que són els següents:

a) Per cada curs ja finalitzat de PFCB, segons el nombre d’alumnes que van cursar, el superaren o no, el programa subvencionat del mateix perfil i modalitat al qual se sol·licita en la convocatòria corresponent: fins a 20 punts per curs amb un màxim de 100 punts:

|  |  |  |  |
| --- | --- | --- | --- |
| MODALITAT ORDINÀRIA | | MODALITAT ADAPTADA | |
| Alumnat | Puntuació | Alumnat | Puntuació |
| 10 | 0 | 6 | 0 |
| 11 | 2 | 7 | 1 |
| 12 | 5 | 8 | 2 |
| 13 | 9 | 9 | 5 |
| 14 | 14 | 10 | 9 |
| 15 | 20 | 11 | 14 |
|  |  | 12 | 20 |

  

|  |  |  |  |
| --- | --- | --- | --- |
| MODALITAT ORDINÀRIA +1NEEP | | MODALITAT ORDINÀRIA +2NEEP | |
| Alumnat | Puntuació | Alumnat | Puntuació |
| 8 | 0 | 8 | 0 |
| 9 | 2 | 9 | 4 |
| 10 | 5 | 10 | 10 |
| 11 | 9 | 11 | 20 |
| 12 | 14 |  |  |
| 13 | 20 |  |  |

  

No es requerix documentació justificativa perquè les dades seran extretes de l’aplicació ITACA.

b) Experiència prèvia de l’entitat sol·licitant en la impartició de programes formatius de qualificació professional durant els últims 5 anys: fins a 2 punts per curs i amb un màxim de 10 punts.

No es requerix documentació justificativa, perquè s’acreditarà d’ofici.

c) Certificació de sistemes de gestió de la qualitat i de gestió mediambiental: 6 punts per certificat, fins a un màxim de 25 punts.

Es valorarà i acreditarà mitjançant un certificat expedit per alguna entitat de certificació acreditada per l’Entitat Nacional d’Acreditació (ENAC) en el sector d’educació, ensenyança i formació i que abraça la formació professional ocupacional, o per a l’ocupació o formació professional del sistema educatiu, amb expressió del centre/entitat que estiguera en possessió d’este i el seu període de validesa.

No es valorarà el fet d’estar en procés d’acreditació o concessió de la certificació.

Quan el certificat estiga expedit per a famílies professionals, àrees o especialitats formatives concretes serà admés i valorat respecte a estes famílies professionals, àrees o especialitats, si és el cas, en el centre/entitat identificada en este.

d) Principis d’igualtat d’oportunitats entre hòmens i dones: 1 punt, fins a un màxim de 5 punts, cada certificació d’entre les següents:

– Visat d’Igualtat de la Generalitat «Fent empresa» i visat del Ministeri «Igualtat en l’empresa».

– Experiència de l’entitat i de l’equip humà en matèria específica d’igualtat de dones i hòmens.

– Que en l’escriptura fundacional o estatuts figuren com a objectiu els principis d’igualtat d’oportunitats entre hòmens i dones.

– Disposar de certificat o distintiu empresarial en matèria d’igualtat.

– Disposar de certificat o distintiu com a entitat col·laboradora en igualtat d’oportunitats entre hòmens i dones.

Es justificaran, mitjançant els visats indicats o qualsevol altra documentació que acredite, les circumstàncies que cal valorar.

e) Oportunitat dels programes formatius i les seues modalitats: es puntuarà que el perfil professional o modalitat del programa sol·licitat no coincidisca amb el dels programes impartits en el curs acadèmic anterior al de la convocatòria:

– Diferent de l’oferta en tota la Comunitat: 60 punts

– Diferent de l’oferta en la província: 50 punts

– Diferent de l’oferta en la localitat: 40 punts

*Nové. Mitjà de notificació o de publicació*

1. Quan la sol·licitud no reunisca els requisits establits, la persona interessada disposarà d’un termini de deu dies hàbils des que se li efectue el requeriment per a esmenar o presentar els documents que no s’hagen aportat.

Si no efectuara l’esmena, es considerarà que desistix de la sol·licitud, de conformitat amb l’article 68 de la Llei 39/2015, d’1 d’octubre, del procediment administratiu comú de les administracions públiques.

2. En qualsevol acte de tràmit, d’acord amb el que es disposa en l’article 73 de la Llei 39/2015, d’1 d’octubre, del procediment administratiu comú de les administracions públiques, es concedirà un termini de deu dies hàbils per a aportar el que s’ha requerit en el tràmit d’esmena. A les entitats interessades que no atenguen el requeriment, es podrà declarar que perden el dret al tràmit corresponent, encara que s’admetrà l’actuació de la persona interessada i tindrà efectes legals si es produïx abans o en el dia que es notifique la resolució en què es considere que el termini ha transcorregut.

3. D’acord amb el que establix l’article 45.1.b de la Llei 39/2015, d’1 d’octubre, del procediment administratiu comú de les administracions públiques, els actes administratius que afecten la totalitat de les entitats interessades es podran publicar en la pàgina web de la Conselleria d’Educació, Universitats i Ocupació.

*Dècim. Justificació de la subvenció*

1. A la finalització del programa subvencionat, i en tot cas fins al 10 de setembre, s’haurà de presentar el compte justificatiu corresponent.

2. La justificació de la subvenció revestirà la forma de compte justificatiu simplificat, segons el model de l’annex I adjunt a esta resolució, en què ha de constar la certificació/declaració responsable del sol·licitant sobre la veracitat de la informació i la documentació justificativa. A més, tindrà caràcter de document amb validesa jurídica per a la justificació de la subvenció.

Este compte justificatiu contindrà la informació establida en la base 12.4 de l’orde de bases.

3. No serà necessari aportar la memòria indicada en la base 12 de l’orde de bases i s’acceptarà com a vàlida la memòria de l’article 31 de l’Orde 73/2014, de 26 d’agost, de la Conselleria d’Educació, Cultura i Esport, per la qual es regulen els programes formatius de qualificació bàsica a la Comunitat Valenciana, sempre que esta continga els preceptes del paràgraf anterior i estiga supervisada per la direcció territorial corresponent, a través la Inspecció d’Educació, atés que en l’apartat tretzé de la Resolució de 14 de desembre de 2023, de la Direcció General de Formació Professional, per la qual s’establix el procediment d’autorització o de renovació per a impartir programes formatius de qualificació bàsica en el curs 2024-2025 s’indica que, «En finalitzar el programa, l’equip docent elaborarà una memòria que formarà part de la memòria del centre, que s’incorporarà a l’aplicació ITACA, i serà supervisada per la Inspecció d’Educació, segons el que es disposa en l’article 31 de l’Orde 73/2014, de 26 d’agost».

4. La justificació dels gastos s’efectuarà tenint en compte el calendari escolar per al curs 2024-25 i l’horari setmanal de 30 hores lectives que establix l’article 17 de l’Orde 73/2014, de 26 d’agost.

5. La data d’emissió dels gastos justificats inclourà el període comprés entre l’1 de setembre de 2024 i el 30 de juny 2025.

No obstant això, respecte a la realització material del pagament, la data màxima serà l’establida per a la presentació del compte justificatiu.

6. Són gastos subvencionables els que figuren en la base 9.6 de l’orde de bases, amb els límits establits en esta mateixa base, tenint en compte la quantia de cada concepte de gasto (part a i part B) i en funció de la modalitat.

7. D’acord amb la base 15 de l’orde de bases, la falta de justificació o la justificació insuficient de la subvenció concedida dins dels terminis establits a este efecte, l’incompliment de les obligacions i els requisits que s’establixen en l’orde de bases, així com en els supòsits de causes de reintegrament que establix l’article 37 de la Llei general de subvencions, donarà lloc al reintegrament o la pèrdua del dret al cobrament total o parcial de la subvenció.

*Onzé. Pla de control*

1. Les actuacions de seguiment, comprovació i control dels programes subvencionats s’efectuaran tal com s’establix en la base catorzena de l’orde de bases i tenint en compte la Resolució de 29 de juny de 2022, de la Direcció General de Formació Professional i Ensenyaments de Règim Especial, per la qual s’aprova el pla de control de les subvencions per als programes formatius de qualificació bàsica de la Comunitat Valenciana.

a) Considerant el que s’establix en l’article 32.1 de la Llei 38/2003, de 17 de novembre, general de subvencions, que disposa que l’òrgan concedent comprovarà l’adequada justificació de la subvenció, així com la realització de l’activitat i el compliment de la finalitat que determinen la concessió de la subvenció.

b) Atenent el que disposa l’article 85 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, que establix l’obligatorietat d’elaboració d’un pla anual d’actuació per a comprovar la realització per les entitats beneficiàries de les activitats subvencionades, i el que s’establix en l’article 169.3 de la Llei 1/2015, de 6 de febrer, d’hisenda pública, del sector públic instrumental i de subvencions.

c) Vist el que determina la base catorzena de l’Orde 31/2022, de 13 de maig, de la Conselleria d’Educació, Cultura i Esport, per la qual s’aproven les bases reguladores de la concessió d’ajudes per a impartir programes formatius de qualificació bàsica (DOGV núm. 9344, de 20.05.2022), la comprovació material de la realització efectiva de l’activitat subvencionada es realitzarà d’acord amb el que establix la resolució de 29 de juny de 2022, de la Direcció General de Formació Professional i Ensenyaments de Règim Especial.

*Dotzé. Protecció de dades personals*

1. La gestió d’esta subvenció comporta el tractament de dades de caràcter personal, per la qual cosa s’apliquen les mesures i les garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades (RGPD), i en la Llei orgànica 3/2018, de 5 de desembre, de protecció de dades personals i garantia dels drets digitals.

2. En compliment del que disposa l’article 13 de l’RGPD, la informació en matèria de protecció de dades és la següent:

a) Responsable del tractament: Conselleria d’Educació, Universitats i Ocupació. Avinguda de Campanar, 32. 46319 València. Adreça electrònica: [opgdjsbcrjrfmukvgqukxfxb@nxe.iv](/../C:%4GEqsbz%6YQ63561906G%8DEsifrmi%2Fbcpofddhhdfzzbgtrndzsmdw@wbs.ux).

b) Delegació de Protecció de Dades de la Generalitat. Passeig de l’Albereda, 16. 46680 València. Adreça electrònica: [pwl@wzd.ry](/../C:%3YZpihu%1PL47945351P%3QGgjcwdu%1Bmri@vuz.zj).

c) Finalitat del tractament: gestionar la subvenció en les diferents fases de la seua tramitació administrativa.

d) Les bases de legitimació general aplicables al tractament de dades són les que preveuen els apartats c i e de l’article 6.1 de l’RGPD (l’interés públic i l’obligació legal), en relació amb les normes específiques que regulen este procediment.

e) Quan la persona sol·licitant, o el representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l’obligació d’informar-les en els termes que establix esta clàusula.

f) Persones destinatàries de les dades: no està prevista la comunicació de dades de caràcter personal.

g) Les dades no seran objecte de transferències internacionals.

h) El responsable podrà efectuar, en l’exercici de les seues competències, les verificacions necessàries per a comprovar l’exactitud de les dades declarades per la persona interessada que estan en poder de les administracions públiques.

i) De conformitat amb l’article 13.2 de l’RGPD, totes les dades personals sol·licitades per mitjà dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d’estes dades a la Conselleria comportarà les conseqüències que preveu l’ordenament jurídic.

j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i se suprimiran d’acord amb el que preveu la normativa d’arxius i documentació.

k) La persona interessada té dret a sol·licitar del responsable del tractament l’accés, la rectificació i la supressió de les seues dades de caràcter personal, així com la limitació o oposició tant al tractament d’estes dades com a no ser objecte de decisions individuals automatitzades, de manera presencial o telemàtica, de conformitat amb el que indica la pàgina següent: <https://www.gva.es/inicio/procedimientos?id_proc=19092>.

l) A més de qualsevol altre recurs administratiu o acció judicial, si la persona interessada considera no atesos els seus drets o que s’ha vulnerat el tractament de les seues dades personals, pot reclamar davant de la Delegació de Protecció de Dades, de manera presencial o telemàtica, de conformitat amb el que indica la pàgina següent: <https://www.gva.es/inicio/procedimientos?id_proc=22619>. A més, hi ha la possibilitat de reclamar davant de l’Agència Espanyola de Protecció de Dades, tal com es descriu en la pàgina web <https://www.aepd.es/.>

Per a més informació, es pot consultar el registre d’activitat de tractament denominat «Ajudes, beques i subvencions», accessible en [www.ceice.gva.es/registre-de-tractament-de-dades](https://ceice.gva.es/va/registre-de-tractament-de-dades).

*Tretzé. Clàusula de transparència*

1. Les entitats beneficiàries de subvenció hauran de complir les obligacions que establix la Llei 19/2013, de 9 de desembre, de transparència, accés a la informació pública i bon govern i la Llei 1/2022, de 13 d’abril, de Transparència i Bon Govern de la Comunitat Valenciana.

2. La difusió de la informació que establix esta clàusula s’ha de fer per mitjà de la pàgina web de l’entitat, o bé a través de la plataforma TEP - Transparència entitats privades, de GVA Oberta, a la qual es pot accedir en <https://gvaoberta.gva.es/tep>.

*Catorzé. Producció d’efectes*

Esta resolució tindrà efectes des de l’endemà de la publicació en el *Diari Oficial de la Generalitat Valenciana*.

De conformitat amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, es pot interposar un recurs potestatiu de reposició, o plantejar directament un recurs contenciós administratiu, en els terminis i davant dels òrgans que s’indiquen a continuació:

a) Recurs potestatiu de reposició davant del conseller d’Educació, Universitats i Ocupació en el termini d’un mes a comptar des de l’endemà de ser publicada.

b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l’endemà de ser publicada.

  

València, 5 de juliol de 2024

(p. d. R 13.04.2022, DOGV 9328, 29.04.2022)

Marta Armendia Santos

Directora general de Formació Professional

Esta disposició conté annexos. Consulteu-ne la versió en PDF.